แจ้งผู้ที่สอบผ่าน ภาค ก.พิเศษ ของกรมประชาสัมพันธ์ เพื่อทราบ
ผู้ที่สอบผ่านความรู้ความสามารถเฉพาะตำแหน่ง (ภาค ข) ของกรมประชาสัมพันธ์ และสอบผ่านภาค ก.พิเศษ ของสำนักงาน ก.พ. ตามประกาศวันที่ 13 มีนาคม 2566 ให้ส่งเอกสารเพื่อตรวจสอบคุณสมบัติ สำหรับสอบแข่งขันเพื่อวัดความเหมาะสมกับตำแหน่ง (ภาค. ค) ดังนี้1. ใบสมัครพร้อมติดรูปถ่าย ขนาด 1 x 1.5 นิ้ว2. สำเนาปริญญาบัตร หรือสำเนาประกาศนียบัตร และสำเนาระเบียนแสดงผลการศึกษาภาษาไทย(Transcript of Records) ที่แสดงว่าเป็นผู้มีวุฒิการศึกษาตรงตามประกาศรับสมัคร โดยต้องสำเร็จการศึกษา และได้อนุมัติจากผู้มีอำนาจอนุมัติภายในวันที่ปิดรับสมัคร (วันที่ 14 พฤศจิกายน 2565)จำนวนอย่างละ 2 ฉบับ3. สำเนาบัตรประจำตัวประชาชน และสำเนาทะเบียนบ้าน อย่างละ 1 ฉบับ4. สำเนาหลักฐานอื่น ๆ เช่น ใบเปลี่ยนชื่อ หรือใบสำคัญการสมรส5. ประกาศผลการสอบ ภาค ก พิเศษ ของสำนักงาน ก.พ.  ทั้งนี้ ให้ผู้ที่สอบผ่านเขียนชื่อ - นามสกุล เลขประจำตัวสอบ และรับรองสำเนา ที่มุมขวาบนของเอกสาร สามารถยื่นเอกสารด้วยตัวเองได้ที่ ฝ่ายสรรหาและประเมินประสบการณ์ ชั้น 3 กองการเจ้าหน้าที่กรมประชาสัมพันธ์ หรือส่งทางไปรษณีย์มายัง ฝ่ายสรรหาและประเมินประสบการณ์ กองการเจ้าหน้าที่ กรมประชาสัมพันธ์ เลขที่ 9 ซอยอารีย์สัมพันธ์ ถนนพระรามที่ 6 แขวงพญาไท เขตพญาไท กรุงเทพฯ 10400 โดยเขียนระบุที่หน้าซองว่าเป็นผู้ผ่าน ภาค ก พิเศษ ตั้งแต่บัดนี้ - 31 มีนาคม 2566